
[bookmark: _Toc536524343]Vispārējā informācija 
Iepirkums tiek rīkots, ievērojot Latvijas Republikas Publisko iepirkumu likumu (turpmāk – PIL) un citu publisku iepirkumu regulējošo normatīvo aktu prasības.
Atklāta konkursa nosaukums un identifikācijas numurs: “Dažādu laboratorijas reaģentu, ķīmisko reaktīvu un vielu iegāde – 10.kārta” (turpmāk – Atklāts konkurss), identifikācijas Nr. RSU 2026/128/AK.
Pasūtītājs: Rīgas Stradiņa universitāte (turpmāk – Pasūtītājs vai RSU);
Reģistrācijas Nr.: 90000013771;
Juridiskā adrese: Dzirciema iela 16, Rīga, LV-1007.
[bookmark: _Hlk212705621]Kontaktpersonas par Atklāta konkursa nolikumu (turpmāk – Nolikums), sniedzot organizatorisku informāciju: Elīna Radziņa-Purmale, tālr.: +371 67062739, e-pasts: Elina.Radzina@rsu.lv vai un Elīna Pileniece, tālr.: +371 67061576, e-pasts: Elina.Pileniece@rsu.lv. 
Pretendents saskaņā ar Publisko iepirkumu likuma (turpmāk – PIL) 1.panta 24.punktu ir piegādātājs, kurš ir iesniedzis piedāvājumu Atklātā konkursā (turpmāk – pretendents).  
Komisija – RSU iepirkuma komisija (turpmāk – Komisija), kas pilnvarota organizēt Atklātu konkursu.
[bookmark: _Toc536524344]Informācija par iepirkuma procedūru
Atklāts konkurss “Dažādu laboratorijas reaģentu, ķīmisko reaktīvu un vielu iegāde – 10.kārta”, identifikācijas Nr. RSU 2026/128/AK, tiek veikts saskaņā ar PIL 8.panta pirmās daļas 1.punktu un citiem Latvijas Republikas iepirkumus regulējošiem normatīvajiem aktiem un 2017.gada 28.februāra Ministru kabineta noteikumiem Nr.107 “Iepirkumu procedūru un metu konkursu norises kārtība”.
[bookmark: _Ref536600174]Atklāta konkursa dokumentācija ir pieejama Pasūtītāja profilā Elektronisko iepirkumu sistēmā (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/329.
Ieinteresētajiem piegādātājiem ir tiesības prasīt papildu informāciju par Atklātu konkursu, tai skaitā, prasīt izskaidrot Atklāta konkursa nolikuma prasības, vienā no šādiem veidiem:
EIS e-konkursu apakšsistēmā, ja ieinteresētais piegādātājs ir reģistrēts EIS un Atklāta konkursa sadaļā ir reģistrējies kā nolikuma saņēmējs[footnoteRef:1]; [1:  https://www.eis.gov.lv/EIS/Publications/PublicationView.aspx?PublicationId=883] 

nosūtot informācijas pieprasījumus uz e-pasta adresi: Elina.Radzina@rsu.lv un/vai  Elina.Pileniece@rsu.lv ar norādi: “Dažādu laboratorijas reaģentu, ķīmisko reaktīvu un vielu iegāde – 10.kārta” (identifikācijas Nr. RSU 2026/128/AK).
Ja ieinteresētais piegādātājs ir laikus pieprasījis informāciju par Atklāta konkursa nolikumā ietvertajām prasībām, Komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
Ja Komisija no ieinteresētā piegādātāja ir saņēmusi rakstisku jautājumu par Atklāta konkursa nolikumu, tā kopā ar uzdoto jautājumu (nenorādot tā iesniedzēju) publicē atbildi Atklāta konkursa nolikuma 2.2. punktā norādītajā tīmekļvietnē pie attiecīgā Atklātā konkursa un vienlaikus nosūta atbildi jautājuma uzdevējam uz e-pasta adresi, no kuras saņemts jautājums.
Tiek uzskatīts, ka ieinteresētais piegādātājs ir saņēmis Atklāta konkursa nolikumu, informāciju par izmaiņām Atklāta konkursa nolikumā un paskaidrojošo informāciju uz uzdoto jautājumu ar brīdi, kad tā ir publicēta Atklāta konkursa nolikuma 2.2. punktā norādītajā Pasūtītāja tīmekļvietnē.
Informācijas apmaiņa starp ieinteresēto piegādātāju un Komisiju Atklāta konkursa ietvaros notiek EIS e-konkursu apakšsistēmā vai e-pastā.
Laikā no piedāvājumu atvēršanas līdz rezultātu paziņošanai Komisija nesniedz informāciju par piedāvājumu vērtēšanas procesu.
Piedāvājuma izvēles kritērijs: Pasūtītājs katrā Atklāta konkursa daļā piešķir vispārīgās vienošanās slēgšanas tiesības saimnieciski visizdevīgākajam piedāvājumam, ņemot vērā tikai cenu EUR bez PVN, par vienu vienību katrā preču pozīcijā.
Saskaņā ar PIL 51. panta ceturto daļu, Pasūtītājs piedāvājumu salīdzināšanai un izvērtēšanai izmantos tikai cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
[bookmark: _Toc536524345]Piedāvājuma iesniegšanas un atvēršanas vieta, datums, laiks un kārtība
Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/Procurement/176846 vienā no turpmāk minētajiem formātiem. 
Katra iesniedzamā dokumenta formāts var atšķirties, bet ir jāievēro šādi iespējamie formāti: 
izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās veidlapas un formu; 
elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo veidlapu un formu atbilstību dokumentācijas prasībām un paraugiem). 
Sagatavojot piedāvājumu, visus piedāvājuma dokumentus katrā Atklāta konkursa daļā paraksta pretendenta pārstāvis ar pārstāvības tiesībām, pievienojot pārstāvību apliecinošu dokumentu (skenēts dokumentu oriģināls PDF formātā vai elektroniski parakstīts dokuments). 
Pretendents pēc saviem ieskatiem ir tiesīgs iesniegt dokumentus elektroniskā formātā, parakstot tos ar EIS piedāvāto sistēmas parakstu vai ar drošu elektronisku parakstu. Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
Iesniedzot piedāvājumu, pretendents pilnībā atzīst visus Nolikumā (t.sk. tā pielikumos, kuri ir ievietoti EIS e-konkursu apakšsistēmās Atklāta konkursa sadaļā) ietvertos nosacījumus, kas attiecas uz attiecīgo Atklāta konkursa daļu, kurā pretendents iesniedz savu piedāvājumu. 
Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
Ja piedāvājums satur kādu no 3.6.punktā minētajiem riskiem, tas netiek izskatīts.
[bookmark: _Hlk516049494][bookmark: _Hlk223418824]Piedāvājums Atklātā konkursā jāiesniedz EIS e-konkursu apakšsistēmā https://www.eis.gov.lv/EKEIS/Supplier/Procurement/176846 līdz 2026.gada 21.septembra plkst.10:00.
Piedāvājumi, kas nav iesniegti Atklāta konkursa nolikumā noteiktajā kārtībā, saņemti ārpus EIS e-konkursu apakšsistēmas vai ir saņemti pēc Atklāta konkursa nolikumā norādītā piedāvājumu iesniegšanas termiņa, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, netiks izskatīti un tiks atgriezti atpakaļ iesniedzējam.
Piedāvājuma iesniegšana ir ieinteresētā piegādātāja brīvas gribas izpausme, tāpēc neatkarīgi no Atklāta konkursa rezultātiem, Pasūtītājs neuzņemas atbildību par ieinteresētā piegādātāja izdevumiem un iespējamiem zaudējumiem, kas saistīti ar piedāvājuma sagatavošanu un iesniegšanu.
Pretendents jebkurā laikā līdz piedāvājumu iesniegšanas termiņa beigām var grozīt vai atsaukt iesniegto piedāvājumu attiecīgajā Atklāta konkursa daļā, izmantojot attiecīgos EIS pieejamos rīkus, papildus norādot “GROZĪJUMI” vai “ATSAUKUMS”. Pēc piedāvājumu iesniegšanas termiņa beigām pretendents nevar grozīt savu piedāvājumu.
Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības Atklātā konkursā.
Piedāvājumu atvēršana notiek elektroniskajā vidē, izmantojot Valsts digitālās attīstības aģentūras mājaslapā pieejamos rīkus piedāvājumu elektroniskai saņemšanai.
Piedāvājumu atvēršanas sanāksme sākas 2026.gada 21.septembrī plkst.14:30, atbilstoši Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 14.punktam, kas nosaka, ka Pasūtītājs atver iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām atklāta konkursa nolikumā norādītajā vietā un laikā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
Ja no sistēmas uzturētāja (Valsts digitālās attīstības aģentūras) būs saņemts paziņojums par traucējumiem elektroniskās informācijas sistēmas darbībā, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu PIL 35.panta trešās daļas izpratnē. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, Atklāts konkurss tiks pārtraukts.   
Piedāvājumu atvēršanas sanāksmē piedāvājumus atver, publicējot pretendentu nosaukumus, to piedāvājumu iesniegšanas datumu un laiku un piedāvātās līgumcenas katras Atklāta konkursa daļas katrā pozīcijā.
Atklāta konkursa piedāvājumu vērtēšana katrā no Atklāta konkursa daļām notiek slēgtās Komisijas sēdēs.
[bookmark: _Toc536524346]Piedāvājuma noformēšana
[bookmark: _Toc536524347]Pretendents, iesniedzot piedāvājumu attiecīgajā Atklāta konkursa daļā, piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī papīra formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus attiecīgajā piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
Piedāvājumā iekļautajiem dokumentiem ir jābūt latviešu valodā vai, ja to oriģināli ir svešvalodā, jāpievieno pretendenta apliecināts tulkojums latviešu valodā saskaņā ar Valsts valodas likuma 10. panta trešo daļu un Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.  Ja iesniegtā tehniskā informācija ir svešvalodā, pretendents pievieno tulkojumu latviešu valodā tām teksta daļām, kuras tas ir norādījis tehniskajā piedāvājumā un atzīmējis dokumentācijā, kur Pasūtītājs var pārliecināties par piedāvājuma atbilstību izvirzītajām minimālajām tehniskās specifikācijas prasībām. Attiecībā uz tehnisko piedāvājumu ražotāja izdoti katalogi, bukleti un brošūras var tikt iesniegti arī angļu valodā (Pasūtītājam ir tiesības neskaidrību gadījumā pieprasīt paskaidrojošo informāciju vai nepieciešamās informācijas tulkojumu).
Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām. 
Piedāvājumā iekļautajiem dokumentiem un to noformējumam ir jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr. 558 “Dokumentu izstrādāšanas un noformēšanas kārtība”.
Piedāvājumu, kā visu tajā iekļauto dokumentu kopu, paraksta izmantojot EIS e-konkursu apakšsistēmā pieejamajiem paraksta rīkiem, kas nodrošina elektroniskā dokumenta parakstītāja identitātes apstiprināšanu. Piedāvājuma parakstītāja paraksta tiesību spēkā esamību piedāvājuma parakstīšanas brīdī un pārstāvības apjomu Komisija pārbaudīs, veicot pretendentu atlasi Atklāta konkursa nolikumā atrunātajā kārtībā. 
Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu/apjomu. Pilnvarojumu pārstāvēt personu apvienību paraksta katras personu apvienībā iekļautās personas pārstāvēttiesīgais vai pilnvarotais pārstāvis. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklāta konkursa pieteikumu. Piedāvājuma parakstītāja paraksta tiesību spēkā esamību piedāvājuma parakstīšanas brīdī un pārstāvības apjomu Komisija pārbaudīs, veicot pretendentu atlasi Atklāta konkursa nolikumā atrunātajā kārtībā.
Pretendents nedrīkst iesniegt piedāvājuma variantus nevienā preču pozīcijā. Ja pretendents būs iesniedzis piedāvājuma variantus kādā pozīcijā, pretendenta piedāvājums tiks noraidīts attiecīgās Atklāta konkursa daļas attiecīgajā pozīcijā.
Informācija par Atklāta konkursa priekšmetu
[bookmark: _Toc336440018][bookmark: _Toc336440019][bookmark: _Ref453842695][bookmark: _Ref455755336][bookmark: _Ref471293012]Atklāta konkursa priekšmets ir dažādu laboratorijas reaģentu, ķīmisko reaktīvu un vielu iegāde (turpmāk – Prece) atbilstoši Atklāta konkursa nolikumam un Atklāta konkursa nolikuma tehniskajai specifikācijai (turpmāk – Tehniskā specifikācija) (Nolikuma 3. un 4.pielikums). 
Iepirkuma nomenklatūra (CPV kods):
· [bookmark: _Hlk132803910]galvenais CPV kods: 33000000-0 (Medicīniskās ierīces, ārstniecības vielas un personiskās higiēnas preces); 
· papildus CPV kodi: 33696500-0 (Laboratorijas reaģenti); 33600000-6 (Farmācijas izstrādājumi); 33696000-5 (Reaģenti un kontrastvielas); 33694000-1 (Diagnostiskie reaģenti); 24900000-3 (Ķīmiskie produkti ar augstu tīrības pakāpi un dažādi ķīmiskie produkti); 24300000-7 (Neorganiskās un organiskās ķīmijas pamatvielas).
Iepriekšējs informatīvais paziņojums: 2026. gada 20. maijā Iepirkumu Uzraudzības biroja mājas lapā un Eiropas Savienības Oficiālajā vēstnesī publicēts iepriekšējs informatīvais paziņojums par atklātu konkursu “Dažādu reaģentu un ķīmisko produktu iegāde – 10.kārta”. Publicētais iepriekšējs informatīvais paziņojums tiek izmantots, lai saīsinātu piedāvājumu iesniegšanas termiņu. 
Atklāta konkursa priekšmets ir sadalīts šādās daļās: 
[bookmark: _Hlk94180646]1.daļa “Dažādi laboratorijas reaģenti, ķīmiskie reaktīvi un vielas – Nr.1”;
2.daļa “Dažādi laboratorijas reaģenti, ķīmiskie reaktīvi un vielas – Nr.2”.
Pretendents var iesniegt piedāvājumu vienā vai abās Atklāta konkursa priekšmeta daļās. Pretendents ir tiesīgs iesniegt piedāvājumus katras daļas vienā vai vairākās preču pozīcijās. Par Atklāta konkursa uzvarētāju tiks noteikts katras Atklāta konkursa daļas katrā preču pozīcijā viens pretendents, kura iesniegtais piedāvājums attiecīgajā pozīcijā atbildīs Nolikumā izvirzītajām atlases un minimālajām tehniskās specifikācijas prasībām, un kuru iesniegtie piedāvājumi atbildīs Nolikumā izvirzītajām atlases un minimālajām tehniskās specifikācijas prasībām.
Atklāts konkurss paredz vispārīgās vienošanās noslēgšanu katrā Atklāta konkursa daļā. Vispārīgās vienošanās projekts ir pievienots šī Nolikuma 5.pielikumā un tā nosacījumi ņemami vērā, sagatavojot piedāvājumu. 
Vispārīgās vienošanās izpildes vieta – Latvijas administratīvā teritorija (precīza piegādes vieta un laiks tiks savstarpēji saskaņoti, veicot pasūtījumu).
Vispārīgās vienošanās izpildes laiks: katrā Atklāta konkursa daļā vispārīgā vienošanās tiks slēgta uz 36 (trīsdesmit sešiem) mēnešiem vai līdz kopējā pasūtījumu summa Vispārīgās vienošanās ietvaros sasniegs:
· [bookmark: _Hlk203468428]Atklāta konkursa 1.daļā “Dažādi laboratorijas reaģenti, ķīmiskie reaktīvi un vielas – Nr.1” 400 000 EUR (četri simti tūkstoši euro un 00 centi) bez pievienotās vērtības nodokļa (turpmāk – PVN);
· [bookmark: _Hlk203468438]Atklāta konkursa 2.daļā “Dažādi laboratorijas reaģenti, ķīmiskie reaktīvi un vielas – Nr.2” 400 000 EUR (četri simti tūkstoši euro un 00 centi) bez PVN,
atkarībā no tā, kurš nosacījums iestāsies pirmais.
Pasūtītājs vispārīgās vienošanās ietvaros nav obligāti saistīts ar kādu noteiktu pasūtījumu apjomu un veic pasūtījumus atbilstoši savām vajadzībām, sasniedzamajiem rezultātiem un finanšu iespējām. 
Preces piegādes termiņš: ne vēlāk kā 60 (sešdesmit) kalendāro dienu laikā no Preču pasūtījuma nosūtīšanas dienas. Par pasūtījuma nosūtīšanas dienu ir uzskatāma Pasūtītāja pārstāvja elektroniskā pieteikuma nosūtīšanas diena (pa e-pastu) preču pārdošanai un piegādei, kas izdarīts no Pasūtītāja adrešu domēna www.rsu.lv.
[bookmark: _Toc536524349]Preču derīguma termiņam (ja ražotājs noteicis preču derīguma termiņu) to piegādes dienā jābūt ne mazākam kā 75% (septiņdesmit pieci procenti) no ražotāja noteiktā preces maksimālā derīguma termiņa. Precēm, kurām ražotāja noteiktais garantijas termiņš ir mazāks par 3 (trīs) mēnešiem, Preču derīguma termiņam to piegādes dienā jābūt ne mazākam kā 50% (piecdesmit pieci procenti) no ražotāja noteiktā preces maksimālā derīguma termiņa. 
Pretendentu atlases (kvalifikācijas) prasības
Pretendentu kvalifikācijas prasības ir obligātas visiem pretendentiem, kas vēlas iegūt tiesības piegādāt Preci un slēgt vispārīgo vienošanos ar Pasūtītāju.
Atbilstoši PIL par pretendentu Atklātā konkursā var būt jebkura fiziskā vai juridiskā persona vai piegādātāju apvienība, personālsabiedrība, kura ir iesniegusi visus dokumentus Nolikumā noteiktajā kārtībā. Ja normatīvie akti to paredz, pretendentam jābūt reģistrētam, licencētam vai sertificētam atbilstoši attiecīgās valsts normatīvo aktu prasībām.
Pretendents iesniedz pieteikumu dalībai Atklātā konkursā, kas ir noformēts atbilstoši Atklāta konkursa veidlapai “Pieteikums” (Atklāta konkursa nolikuma 1. pielikums).
Ārvalstīs reģistrēts pretendents pieteikumā dalībai Atklātā konkursā, kas ir noformēts atbilstoši Atklāta konkursa veidlapai “Pieteikums” (Nolikuma 1.pielikums), papildus norāda komersanta amatpersonu sarakstu, norādot pretendentu vai personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbības, kas saistītas ar filiāli, vārdu, uzvārdu un citu personu identificējošu informāciju. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai un apakšuzņēmēja amatpersonām.
Apliecinājums par neatkarīgi izstrādātu piedāvājumu. Pretendents iesniedz apliecinājumu par neatkarīgi izstrādātu piedāvājumu, kas ir noformēts atbilstoši Atklāta konkursa nolikuma pielikuma veidlapai “Apliecinājums par neatkarīgi izstrādātu piedāvājumu” (Atklāta konkursa nolikuma 2.pielikums). 
Pretendentu atlases (kvalifikācijas) prasības un iesniedzamie kvalifikācijas dokumenti:
	Prasība
	Iesniedzamais dokuments

	Atbilstība profesionālās darbības veikšanai:

	6.5.1. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības (ja attiecināms). 
	1.1.1.1. Pasūtītājs pārliecināsies Latvijas Republikas Uzņēmumu reģistra tīmekļvietnē par to, ka Pretendenta amatpersonai, kas parakstījusi piedāvājuma dokumentus, ir paraksta (pārstāvības) tiesības.
Ja pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības.
1.1.1.2. Pretendents, kas reģistrēts ārvalstīs – iesniedz pretendenta amatpersonas paraksta (pārstāvības) tiesības apliecinošu dokumentu/informāciju atbilstoši attiecīgās valsts nosacījumiem (piemēram, norādot publiski pieejamu reģistru, kur Pasūtītājs varētu pārliecināties par  Pretendenta amatpersonas paraksta (pārstāvības) tiesībām vai Reģistrācijas valsts kompetentas iestādes, ja attiecīgie valsts normatīvie akti paredz šādu ziņu publisku reģistru, izdota izziņa, kas apliecina  Pretendenta amatpersonas  paraksta (pārstāvības) tiesības).
Ja pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības.

	6.5.2. Pretendents ir reģistrēts atbilstoši reģistrācijas valsts normatīvo aktu prasībām Komercreģistrā vai līdzvērtīgā reģistrā ārvalstīs atbilstoši  attiecīgās valsts normatīvo aktu prasībām. Pretendents ir reģistrēts kā saimnieciskās darbības veicējs Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā vai līdzvērtīgā reģistrā atbilstoši attiecīgās valsts normatīvo aktu prasībām.
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). 
	6.5.2.1. Informāciju par pretendentu, kas ir reģistrēts LV Komercreģistrā, komisija pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv) vai citā vietnē, kur iespējams pārliecināties par pretendenta atbilstību noteikumiem, ja pretendents nav iesniedzis komersanta reģistrācijas apliecības kopiju. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” (skat. https://www6.vid.gov.lv/SDV).
6.4.2.2.Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām. Ja attiecīgās reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. Pretendents var arī norādīt publiski pieejamu reģistru (interneta vietni), kur komisija varētu pārliecināties par pretendenta reģistrācijas faktu.





[bookmark: _Toc536524350]Eiropas vienotais iepirkuma procedūras dokuments
[bookmark: _Hlk90043963]Pretendents var iesniegt Eiropas vienoto iepirkuma procedūras dokumentu (turpmāk - ESPD) kā sākotnējo pierādījumu atbilstībai paziņojumā par līgumu vai Atklāta konkursa dokumentos noteiktajām pretendentu atlases (kvalifikācijas) prasībām.
Komisija ir tiesīga jebkurā Atklāta konkursa stadijā pieprasīt iesniegt kvalifikāciju apliecinošus dokumentus, dodot termiņu to iesniegšanai ne ilgāk kā 5 (piecas) darba dienas.
Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam http://espd.eis.gov.lv/.
Kā sākotnējo pierādījumu, lai apliecinātu atbilstību Nolikuma 6.punkta prasībām, pretendents ir tiesīgs iesniegt Eiropas vienoto iepirkuma procedūras dokumentu (turpmāk – ESPD), kurā aizpildīta II daļas A-C sadaļa, III daļa, IV daļas A sadaļa un VI daļa.
Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām pretendentu atlases prasībām. Aizpildīt ESPD var EIS tīmekļvietnē izveidotā rīkā (adrese – http://espd.eis.gov.lv/), tad to saglabāt un iesniegt Pasūtītājam EIS e-konkursu apakšsistēmā.
Tehniskais piedāvājums
Pretendents, iesniedzot pieteikumu par piedalīšanos Atklātā konkursā (Nolikuma 1.pielikums), ar tā parakstīšanu apliecina, ka ir iepazinies ar Atklāta konkursa nolikumam pievienoto Tehnisko specifikāciju (Nolikuma 3., 4.pielikums), pretendentam tā ir skaidri saprotama un izpildāma, un pretendents apliecina, ka apņemas nodrošināt visas Tehniskajā specifikācijā noteiktās prasības. 
Tehnisko piedāvājumu pretendents sagatavo atbilstoši Atklāta konkursa nolikumā pievienotajām veidlapām “Tehniskā specifikācija / Tehniskais un Finanšu piedāvājums” (Nolikuma 3., 4.pielikums), atbilstoši visām Atklāta konkursa nolikumā un Tehniskajā specifikācijā noteiktajām prasībām, norādot visu nepieciešamo informāciju, kas atbilst Tehniskās specifikācijas prasībām.
Pretendents nedrīkst veikt izmaiņas EIS e-konkursu apakšsistēmā šī Atklāta konkursa sadaļā publicēto veidlapu struktūrā, t.sk. dzēst vai pievienot rindas vai kolonnas.
Tehniskajā specifikācijā ir izvirzītas minimālās tehniskās prasības. 
Gadījumā, ja kādu no preču pozīcijām kādā no Atklāta konkursa daļām pretendents nepiedāvā, tas attiecīgajā ailē norāda “-----”.
Pretendents ir atbildīgs par sniegto ziņu patiesumu. Ja Komisija, pārbaudot tehniskajā piedāvājumā sniegto informāciju, noskaidro, ka tā neatbilst tehniskajās specifikācijās minētajām minimālajām prasībām, pretendents no Atklāta konkursa tiek izslēgts attiecīgajā preču pozīcijā, kas neatbilst izvirzītajām minimālajām tehniskajām specifikācijām.
Kolonnā “Pretendenta tehniskais piedāvājums” (5.kolonna) norāda piedāvājuma tehniskās specifikācijas aprakstu, t.sk. iepakojuma apjomu.
[bookmark: _Hlk94015227]Kolonnās “Kataloga nosaukums, preces kataloga kods” un “Interneta vietne/-es un/vai tehniskajam piedāvājumam pievienotie informatīvie materiāli, kur Komisija var pārliecināties par piedāvājuma atbilstību izvirzītajām minimālajām tehniskās specifikācijas prasībām” (6./7.kolonna) norāda piedāvātās preces kataloga nosaukumu, preces kataloga kodu, interneta vietni/-es un/vai atsauci uz pievienotajiem informatīvajiem materiāliem (t.sk. lapas numuru), kur Komisija var pārliecināties par piedāvātās preces atbilstību izvirzītajām minimālajām tehniskās specifikācijas prasībām. Interneta vietni/-es var nenorādīt, ja tiek piedāvāta prece atbilstoši izvirzītajās minimālajās tehniskās specifikācijas prasībās (3.kolonna) norādītajam konkrētajam katalogam un konkrētajam preces kataloga kodam. 
Ja kādā no pretendenta piedāvājumā norādītajām interneta vietnēm ir atšķirīgi tehniskie parametri, kuri neatbilst Pasūtītāja izvirzītajām minimālajām tehniskās specifikācijas prasībām, vai nav atrodams apstiprinājums kādai no Pasūtītāja minimālajās tehniskajās specifikācijās izvirzītajām prasībām, pretendents savam piedāvājumam pievieno informatīvos materiālus (ražotāja izdotas brošūras, lietošanas instrukcijas vai citus dokumentus, kas apliecina iesniegtā piedāvājuma atbilstību nolikumā izvirzītajām minimālajām prasībām) skenētā veidā, kas pierāda, ka iesniegtais piedāvājums atbilst izvirzītajām minimālajām tehniskās specifikācijas prasībām.
Gadījumā, ja izvirzītajās minimālajās tehniskās specifikācijas prasībās norādīts konkrēts preču vai standarta nosaukums vai kāda cita norāde uz specifisku preču izcelsmi, kā, piemēram, norādīta atsauce uz konkrētu katalogu un konkrētu preces kataloga kodu, īpašu procesu, zīmolu, pretendents var piedāvāt ekvivalentas preces vai atbilstību ekvivalentiem standartiem, kas atbilst Pasūtītāja izvirzītajām minimālajām tehniskajām specifikācijām, parametriem un nodrošina minimālajās tehniskajās specifikācijās izvirzītās prasības. Tehniskajā piedāvājumā, piedāvājot ekvivalentu preci, pretendentam jāpierāda tās ekvivalentums. Par ekvivalentu šī Atklāta konkursa ietvaros piegādājamajai precei tiks uzskatīta prece, kura ir ekvivalenta pieprasītajai precei pēc tās tehniskiem parametriem. Precei jābūt arī ekonomiski ekvivalentai attiecībā uz izmaksām, kas varētu rasties preces ieviešanas un lietošanas laikā. Gadījumā, ja pretendents, lai pierādītu, ka piedāvātā prece atbilst Pasūtītāja izvirzītajām minimālajām tehniskās specifikācijas prasībām, savā tehniskajā piedāvājumā atsaucas uz kādu no Latvijas nacionālajiem standartiem vai Eiropas adaptētajiem standartiem, piemēram, ka piedāvātā prece atbilst ISO un/vai DIN, un/vai citiem Latvijas vai Eiropas adaptētajiem standartiem, pretendents papildus savam tehniskajam piedāvājumam pievieno dokumentāciju un/vai paskaidrojuma rakstu, kurā ir norādīts, kuras piedāvātās preces tehniskie parametri ir atbilstoši un pierādāmi kā atbilstoši Pasūtītāja izvirzītajām minimālajām tehniskās specifikācijas prasībām.
Gadījumā, ja piedāvājuma vērtēšanas gaitā Komisija konstatēs, ka pretendenta piedāvājumā norādītajā/-ās interneta vietnē/-ēs un papildus iesniegtajos tehniskajos informatīvajos materiālos piedāvātās preces tehniskie parametri neatbilst Pasūtītāja izvirzītajām minimālajām tehniskās specifikācijas prasībām, pretendenta piedāvājums tiks noraidīts attiecīgajā preču pozīcijā un nākamajā izvērtēšanas etapā netiks vērtēts.
Ja iesniegtā tehniskā informācija ir svešvalodā – ražotāja izdoti katalogi, bukleti, brošūras u.c. – vēlams pievienot tulkojumu latviešu valodā vismaz tām teksta daļām, kuras tas ir norādījis tehniskajā piedāvājumā un atzīmējis dokumentācijā, kur Pasūtītājs var pārliecināties par piedāvājuma atbilstību izvirzītajām minimālajām tehniskās specifikācijas prasībām. Pasūtītājam ir tiesības neskaidrību gadījumā pieprasīt paskaidrojošo informāciju vai nepieciešamās informācijas tulkojumu.
[bookmark: _Hlk132959992]Kolonnā “Pretendenta piedāvātās preces iepakojuma apjoms” (8.kolonna) pretendents norāda, kādos un cik neatvērtos ražotāja oriģināliepakojumos (nevar būt pārfasēti no ražotāja oriģināliepakojumiem) veidojas tehniskajā specifikācijā noteiktais iepakojuma apjoms pozīcijās, kurās tas ir iespējams. Pretendents, iesniedzot piedāvājumu ir tiesīgs piedāvāt arī mazākus iepakojumus (bet arī tiem ir jābūt neatvērtiem ražotāja oriģināliepakojumiem tā, lai Pasūtītājs varētu identificēt preci, piemēram, pēc pretendenta tehniskajā piedāvājumā norādītā preces kataloga koda), tomēr kopējam iepakojumu skaitam summāri ir jānodrošina minimālajās tehniskās specifikācijas prasībās (3.kolonnā) norādītais viena iepakojuma daudzums (piemēram, ja Pasūtītāja norādītais iepakojums ir 20 ml, tad pretendents var piedāvāt mazākus iepakojumus, piem., 2 x 10 ml u.c. iepakojumu kombinācijas).
Pretendentam precīzi jānorāda piedāvātās iepakojumu apjoma kombinācijas tehniskās specifikācijas kolonnā “Pretendenta piedāvātās preces iepakojuma apjoms” (8.kolonna). 
[bookmark: _Hlk94593650]Gadījumā, ja pretendenta iesniegtajā piedāvājumā norādītajā/-ās interneta vietnē/-ēs nebūs atrodama informācija par iepakojuma apjomu, tad pretendentam kopā ar piedāvājumu papildus jāpievieno papildmateriāli vai pretendenta paraksttiesīgās personas apliecinājums, ka vispārīgās vienošanās slēgšanas tiesību piešķiršanas gadījumā spēs nodrošināt tehniskās specifikācijas kolonnas “Minimālās tehniskās specifikācijas prasības” (3.kolonna) noteikto iepakojuma apjomu.
Pretendents, kurš summāri piedāvās tehniskajai specifikācijai neatbilstošu iepakojuma apjomu kādā no preču pozīcijām, kurās tas ir iespējams, t.i., gadījumā, ja pretendents piedāvās summāri mazāku vai lielāku iepakojumu, nekā tas noteikts minimālajās tehniskās specifikācijas prasībās (saskaņā ar 3.kolonnā norādīto iepakojuma apjomu), pretendenta iesniegtais piedāvājums tiks noraidīts attiecīgajā preču pozīcijā un netiks virzīts piedāvājuma tālākai vērtēšanai.
Ja Komisijai rodas šaubas par pretendenta piedāvājumā sniegtās informācijas patiesumu vai pievienoto dokumentu autentiskumu, tai ir tiesības pieprasīt, lai pretendents apstiprina informācijas patiesumu un/vai uzrāda apstiprinošā dokumenta oriģinālu, vai iesniedz normatīvajos aktos noteiktā kārtībā apliecinātu dokumenta kopiju.
Ja Komisija piedāvājumu vērtēšanas gaitā konstatē, ka iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija izskaidro tehniskajā un finanšu piedāvājumā iekļauto informāciju.
Pretendentam ir pienākums sniegt atbildes uz Komisijas pieprasījumiem par papildu informāciju Komisijas pieprasījumā norādītajā termiņā. Ja pretendents nesniedz atbildi uz Komisijas uzdotajiem jautājumiem Komisijas pieprasījumā norādītajā termiņā, Komisija noraida piedāvājumu Atklāta konkursa attiecīgās daļas preču pozīcijā, par kuru netika saņemta atbilde, un nākamajā izvērtēšanas etapā to nevērtē.
[bookmark: _Toc536524351]Finanšu piedāvājums
[bookmark: _Hlk94593695]Finanšu piedāvājumu sagatavo un iesniedz katrā Atklāta konkursa daļā atsevišķi atbilstoši EIS e-konkursu apakšsistēmā šī konkursa sadaļā publicētajām veidlapām “Tehniskā specifikācija / Tehniskais un Finanšu piedāvājums” (Nolikuma 3., 4.pielikums).
Finanšu piedāvājumā visas cenas jāizsaka euro (EUR) bez PVN, norādot 2 (divas) decimālzīmes aiz komata katrā piedāvātajā pozīcijā. Ja būs norādītas vairāk kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata.
Piedāvājuma cenas jāaprēķina un jānorāda par Tehniskajā specifikācijā norādīto 1 (vienu) vienību (saskaņā ar 4.kolonnā norādīto vienību un 3.kolonnā norādīto viena iepakojuma apjomu), t.i., ja Tehniskajā specifikācijā ir norādīts viena iepakojuma daudzums, piem., 100 ml, tad pretendents, piedāvājot mazākus iepakojumus, piem., 2 iepak. x 50 ml, cenu norāda par 100 ml.
Finanšu piedāvājumā pretendentam jāiekļauj visi izdevumi un izmaksas, kas pretendentam var rasties par preces piegādi, lai pilnīgi un pienācīgā kvalitātē izpildītu vispārīgās vienošanās nosacījumus un minimālās tehniskās specifikācijas prasības, tai skaitā, bet ne tikai, preču cenu, piegādes izmaksas, visus nodokļus un nodevas, ja tādas ir paredzētas, izņemot PVN, kas tiek norādīts atsevišķi. Papildu izmaksas vispārīgās vienošanās darbības laikā netiks pieļautas.
[bookmark: _Toc536524352]Piedāvājumu izvērtēšana
[bookmark: _Hlk94593756][bookmark: _Hlk94593829]Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā tikai cenu, t.i., piedāvājums ar viszemāko piedāvāto līgumcenu (EUR bez PVN) katras Atklāta konkursa daļas katrā pozīcijā, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē. 
Ja Komisija nav lēmusi par citādu vērtēšanas posmu secību, Komisija katrā Atklāta konkursa daļā piedāvājumu vērtēšanu veic šādos posmos:
piedāvājuma noformējuma pārbaude;
pretendentu atlase – kvalifikācijas pārbaude;
tehnisko piedāvājumu vērtēšana;
finanšu piedāvājumu vērtēšana;
piedāvājuma izvēle.
[bookmark: _Toc336440052][bookmark: _Toc536524353]Ja pretendenta, kuram atbilstoši 10.1. punktam būtu piešķiramas vispārīgās vienošanās slēgšanas tiesības Atklāta konkursa attiecīgajā pozīcijā, piedāvājums kādā no vērtēšanas posmiem tiek noraidīts vai pretendents tiek izslēgts, Komisija vērtē nākamo saimnieciski visizdevīgāko piedāvājumu Atklāta konkursa attiecīgajā pozīcijā. 
Komisija pārbauda piedāvājuma atbilstību Atklāta konkursa nolikumā noteiktajām prasībām un izvēlas piedāvājumu katrā pozīcijā saskaņā ar noteikto piedāvājuma izvēles kritēriju.
Komisijai ir tiesības Atklāta konkursa katrā pozīcijā pretendenta kvalifikācijas pārbaudi veikt tikai tam pretendentam, kuram būtu piešķiramas vispārīgās vienošanās slēgšanas tiesības, atbilstoši Atklāta konkursa nolikuma 10. punkta prasībām un Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 16. punktam.
Komisija attiecībā uz pretendentu, kuram būtu piešķiramas vispārīgās vienošanās slēgšanas tiesības Atklātā konkursā, pārbauda vai uz pretendentu nav attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendenta izslēgšanas gadījumi atbilstoši Atklāta konkursa 11.punktā noteiktajai kārtībai. 
Komisija pārbauda, vai uz pretendentu, kuram būtu piešķiramas vispārīgās vienošanās slēgšanas tiesības Atklātā konkursā, neattiecas Starptautisko un Latvijas Republikas nacionālo sankciju likuma 11.¹ panta pirmajā daļā noteiktie sankciju piemērošanas nosacījumi publisko iepirkumu un publiskās un privātās partnerības jomā un Eiropas Komisijas Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi.
Komisija veic piedāvājumu noformējuma pārbaudi atbilstoši Nolikuma 4. punktā noteiktajām prasībām. Ja Komisija konstatē, ka piedāvājums neatbilst kādai no prasībām, Komisija izvērtē neatbilstības nozīmīgumu un lemj par pretendenta turpmāku dalību Atklātā konkursā.
Komisija veic pretendentu atlasi – kvalifikācijas pārbaudi atbilstoši Nolikuma 6. punktā noteiktajām prasībām. Komisija izslēdz pretendentu no turpmākas dalības Atklātā konkursa daļā, kurā tas iesniedzis piedāvājumu, un tā piedāvājumu tālāk nevērtē, ja konstatē, ka:
pretendents ir iesniedzis nepatiesu informāciju savas kvalifikācijas novērtēšanai;
pretendents vispār nav iesniedzis prasīto informāciju;
kvalifikācijas dokumenti nav iesniegti atbilstoši Nolikumā noteiktajām prasībām un/vai to saturs neatbilst Nolikuma prasībām.
Komisija veic pretendentu tehnisko piedāvājumu pārbaudi un izvērtēšanu Atklāta konkursa katras daļas katrā preču pozīcijā atbilstoši Atklāta konkursa nolikuma 8.punktam. Komisija izslēdz pretendentu no turpmākas dalības Atklātā konkursa attiecīgās daļas attiecīgajā preču pozīcijā un tā piedāvājumu attiecīgajā pozīcijā tālāk nevērtē, ja konstatē, ka tehniskais piedāvājums Atklāta konkursa attiecīgās daļas attiecīgajā preču pozīcijā neatbilst Atklāta konkursa nolikuma 8. punkta prasībām.
Piedāvājumu vērtēšanas gaitā Komisija ir tiesīga pieprasīt iesniegt piedāvāto preču paraugus, ja tie nepieciešami preču atbilstības novērtēšanai un pretendents ar tam pieejamiem dokumentiem nevar pierādīt preču atbilstību. Komisija nepieprasa iesniegt tādu preču paraugus, kuras pielāgojamas vai izgatavojamas vispārīgās vienošanās izpildes laikā atbilstoši vienošanās prasībām, ja šādi paraugi pretendentam nav pieejami pirms vispārīgās vienošanās, kā arī preču paraugus, kuru iesniegšana piegādātājam rada nesamērīgus izdevumus.
Komisija veic finanšu piedāvājumu pārbaudi katrā Atklāta konkursa daļas katrā preču pozīcijā atbilstoši Atklāta konkursa nolikuma 9.punktam. 
Komisija veic aritmētisko kļūdu pārbaudi pretendentu finanšu piedāvājumos un, saskaņā ar PIL 41.panta devīto daļu, veic aritmētisko kļūdu labojumu, informējot par to attiecīgo pretendentu. Vērtējot finanšu piedāvājumu, Komisija pārbauda piedāvājumā norādīto iepakojuma apjomu. Vērtējot finanšu piedāvājumu, kurā ir konstatētas aritmētiskās kļūdas, Komisija ņem vērā cenu pēc kļūdu labojumiem.
Ja piedāvājums šķiet nepamatoti lēts, Komisija saskaņā ar PIL 53.pantu pieprasa pretendentam skaidrojumu par piedāvāto cenu vai izmaksām. Skaidrojums īpaši var attiekties uz:
preces piegādes izmaksām;
izraudzītajiem tehniskajiem risinājumiem un īpaši izdevīgajiem preces piegādes apstākļiem, kas ir pieejami pretendentam;
piedāvāto preču īpašībām un oriģinalitāti;
vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu;
saistībām pret apakšuzņēmējiem;
pretendenta saņemto komercdarbības atbalstu.
Komisija noraida piedāvājumu Atklāta konkursa attiecīgās daļas attiecīgajā preču pozīcijā kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni, vai, ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu. 
Piedāvājuma izvēle: Gadījumā, ja Atklātā konkursā kādā preču pozīcijā vismaz diviem pretendentiem ir vienāda piedāvātā zemākā cena, tad izšķirošais piedāvājuma izvēles kritērijs ir garāks ražotāja noteiktais derīguma termiņš (pozīcijās, uz kurām attiecas derīguma termiņš) / pretendenta piedāvātais garantijas termiņš (pozīcijās, uz kurām ir attiecināma garantija) Tehniskajā piedāvājumā piedāvātajai precei attiecīgajā pozīcijā.
Gadījumā, ja no pretendentu tehniskā piedāvājuma un tam pievienotajiem informatīvajiem materiāliem nebūs atrodama informācija par derīguma / garantijas termiņu, tad Komisija pieprasīs pretendentam iesniegt apliecinājumu.
Gadījumā, ja vēl aizvien vismaz divu pretendentu novērtējums ir vienāds Atklāta konkursa attiecīgās daļas attiecīgajā pozīcijā, tad tiek rīkota atklāta izloze, kurā aicina piedalīties pretendentus, kuru piedāvājumu novērtējums ir vienāds, protokolējot izlozes norises procesu. Gadījumā, ja pretendenti neierodas uz izlozes veikšanu, izloze tiek veikta bez konkrēto pretendentu klātbūtnes.
[bookmark: _Toc536524354]Pretendentu izslēgšanas noteikumi atbilstoši normatīviem aktiem
Pretendentu izslēgšanas gadījumu esamības pārbaudi Komisija veic attiecībā uz pretendentu, kuram būtu piešķiramas vispārīgās vienošanās slēgšanas tiesības Atklātā konkursā.
Pretendentu izslēgšanas gadījumu pārbaudi Komisija veic PIL 42. panta noteiktajā kārtībā.
Komisija izslēdz pretendentu no turpmākās dalības Atklātā konkursā, ja tā konstatē apstākļus, kas atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem pretendenta izslēgšanas nosacījumiem. Komisija tomēr neizslēdz pretendentu no turpmākas dalības Atklātā konkursā jebkurā no PIL 42. panta ceturtajā daļā norādītajiem gadījumiem. 
Saskaņā ar PIL 42.panta trešo daļu, PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktie izslēgšanas nosacījumi ir attiecināmi arī uz:
personālsabiedrības biedru, ja pretendents ir personālsabiedrība;
pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro. 
Saskaņā ar PIL pārejas noteikumu 28. punkta 2) apakšpunktu:
PIL 42.panta otrās daļas 1., 2. un 3. punktā minētie izslēgšanas iemesli netiks attiecināti personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;
PIL 42.panta otrās daļas 1., 2. un 11. punktā minētie izslēgšanas iemesli netiks attiecināti uz  pretendenta patieso labuma guvēju. 
Ja iepirkuma komisija konstatē, ka pretendents būtu izslēdzams no dalības Atklātā konkursā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar personālsabiedrības biedru, ja pretendents ir personālsabiedrība, personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, pretendenta patieso labu guvēju, un nav piemērojami PIL 42. panta ceturtās daļas 2., 3., 4. punktā noteiktie izņēmumi, pasūtītājs dod pretendentam tiesības termiņā, kas ir vismaz 10 (desmit) dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43. panta noteikumiem.
Komisija neizskata pretendenta piedāvājumu un izslēdz pretendentu no turpmākās dalības Atklāta konkursa, ja uz pretendentu, piegādātāju apvienības biedru (ja pretendents ir piegādātāju apvienība), personālsabiedrības biedru (ja pretendents ir personālsabiedrība) attiecas Starptautisko un Latvijas Republikas nacionālo sankciju 11.1 panta pirmās daļas noteikumi. Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja arī uz pretendenta valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, būs attiecināmi attiecīgie izslēgšanas noteikumi, kā arī Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja uz pretendentu (un attiecīgajām personām) attiecas Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi.
Vispārīgās vienošanās noslēgšana
[bookmark: _Toc3282042][bookmark: _Toc536524358]Vispārīgās vienošanās slēgšanas tiesības tiks piešķirtas pretendentiem, kuri būs iesnieguši Atklāta konkursa nolikuma prasībām atbilstošu saimnieciski visizdevīgāko piedāvājumu attiecīgās Atklāta konkursa daļas attiecīgajā pozīcijā  un kuriem nav konstatēta PIL 42. pantā un Starptautisko un Latvijas Republikas nacionālo sankciju likuma 11.1 panta pirmajā daļā noteikto izslēgšanas nosacījumu esamība.
Lēmumu par Atklāta konkursa rezultātiem katrā Atklāta konkursa daļā Komisija pretendentiem paziņo rakstiski 3 (trīs) darba dienu laikā no dienas, kad Komisija ir pieņēmusi lēmumu par Atklāta konkursa rezultātu attiecīgajā Atklāta konkursa daļā.
Ar vispārīgās vienošanās slēgšanas tiesību ieguvušo/-ajiem pretendentu/-iem katrā Atklāta konkursa daļā tiks slēgta vispārīgā vienošanās, atbilstoši Atklāta konkursa nolikumam pievienotajam vispārīgās  vienošanās projektam (Nolikuma 5.pielikums).
Pasūtītājs katrā Atklāta konkursa daļā slēdz vispārīgo vienošanos ar pretendentu/-iem, kura/-iem saskaņā ar Atklāta konkursa nolikumā noteikto kārtību ir piešķirtas vispārīgās vienošanās slēgšanas tiesības, saskaņā ar PIL 60.panta sesto daļu – ne ātrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. Vispārīgo vienošanos Pasūtītājs sagatavo, pamatojoties uz Komisijas lēmumu par vispārīgās vienošanās slēgšanas tiesību piešķiršanu un pretendenta/-u, kuram/-iem piešķirtas vispārīgās vienošanās slēgšanas tiesības, iesniegto/-ajiem piedāvājumiem.
Pretendentam iebildumi par Atklāta konkursa nolikumam pievienotā vispārīgās vienošanās projekta nosacījumiem jāizsaka piedāvājumu sagatavošanas laikā. Slēdzot vispārīgo vienošanos, iebildumi par vispārīgās vienošanās nosacījumiem netiks pieņemti.
Ja piedāvājumu iesniedz personu apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo personu apvienību vai personālsabiedrību, kā arī katras personas atbildības sadalījumu. Ja piedāvājumu iesniedz personu apvienība, tai vispārīgās vienošanās slēgšanas tiesību iegūšanas gadījumā, ir pienākums pirms vispārīgās vienošanās noslēgšanas pēc savas izvēles izveidoties atbilstoši noteiktam juridiskam statusam (pilnsabiedrība) vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc PIL 60.panta sestajā daļā minētā nogaidīšanas termiņa beigām.
Ja Atklāta konkursa uzvarētājs bez attaisnojoša iemesla 10 (desmit) darba dienu laikā pēc PIL 68.panta otrā daļā minētā nogaidīšanas termiņa beigām atsakās slēgt vispārīgo vienošanos attiecīgās Atklāta konkursa daļas preču pozīcijā ar Pasūtītāju vai Atklāta konkursa uzvarētājs atsauc savu piedāvājumu attiecīgajā preču pozīcijā, vai personu apvienība 15 (piecpadsmit) dienu laikā pēc PIL 68.panta otrā daļā  minētā nogaidīšanas termiņa beigām, kad Komisijas lēmums par vispārīgās vienošanās slēgšanas tiesību piešķiršanu kļuvis nepārsūdzams, neizveidojas atbilstoši noteiktam juridiskam statusam vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, Komisija izvēlas pretendentu, kurš nākamais piedāvājis saimnieciski visizdevīgāko piedāvājumu attiecīgās Atklāta konkursa daļas attiecīgajā preču pozīcijā. 
Ja nākamais pretendents, kurš piedāvājis saimnieciski visizdevīgāko piedāvājumu Atklāta konkursa attiecīgās daļas attiecīgajā preču pozīcijā, atsakās slēgt vispārīgo vienošanos Atklāta konkursa attiecīgās daļas attiecīgajā preču pozīcijā, Komisija pieņem lēmumu pārtraukt Atklātu konkursu attiecīgās daļas attiecīgajā preču pozīcijā, neizvēloties nevienu piedāvājumu, atbilstoši Ministru kabineta 28.02.2017.noteikumu Nr.107 “Iepirkuma procedūru un metu konkursu norises kārtība” 23.punktam.
Pretendents pēc vispārīgās vienošanās slēgšanas tiesību piešķiršanas attiecīgajā Atklāta konkursa daļā un ne vēlāk kā uzsākot vispārīgās vienošanās izpildi iesniedz Pasūtītājam preču piegādē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Vispārīgās vienošanās izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts preču piegādes sniegšanā.
Komisija 10 (desmit) darba dienu laikā pēc tam, kad noslēgta vispārīgā vienošanās Atklāta konkursa attiecīgajā daļā vai pieņemts lēmums par Atklāta konkursa izbeigšanu vai pārtraukšanu attiecīgajā daļā vai kādā preču pozīcijā, iesniedz publicēšanai paziņojumu par līguma slēgšanas tiesību piešķiršanu vai Atklāta konkursa izbeigšanu vai pārtraukšanu.
Komisijas tiesības un pienākumi
Komisija darbojas saskaņā ar PIL, Atklāta konkursa nolikumu un Pasūtītāja lēmumu par Komisijas izveidošanu.
Komisijas tiesības:
normatīvajos tiesību aktos noteiktajā kārtībā lemt par jebkura no piedāvājumiem turpmāku vērtēšanu Atklātā konkursā, ja tiek konstatēts, ka tas neatbilst kādai no Atklāta konkursa nolikumā vai normatīvajos tiesību aktos noteiktajām prasībām vai satur nepilnīgu informāciju;
vērtēt termiņā iesniegtos piedāvājumus, konstatēt un atzīt par atbilstošiem vai neatbilstošiem Atklāta konkursa nolikumā noteiktajām prasībām katras Atklāta konkursa daļas katrā pozīcijā;
pārbaudīt visu pretendentu sniegto ziņu patiesumu;
pieprasīt, lai tiek izskaidrota tehniskajā piedāvājumā iekļautā informācija;
pieaicināt Komisijas darbā ekspertus ar padomdevēja tiesībām;
[bookmark: _Hlk86306690]pieprasīt, lai pretendents rakstiski precizē informāciju un sniedz detalizētus paskaidrojumus par savu piedāvājumu, kā arī uzrāda iesniegto dokumentu kopiju oriģinālus, vai iesniedz apliecinātas dokumentu kopijas, ja tas nepieciešams piedāvājuma izvērtēšanai;
ja pretendents neiesniedz Komisijas pieprasītās ziņas vai paskaidrojumus, vērtēt piedāvājumu pēc tiem dokumentiem, kas iekļauti piedāvājumā;
ja nepieciešams, pieprasīt no pretendenta informāciju par cenas vai izmaksu veidošanās mehānismu;
noraidīt nepamatoti lētu piedāvājumu;
veikt aritmētisko kļūdu labošanu;
lemt par piedāvājumu iesniegšanas termiņa pagarinājumu;
lemt par Atklāta konkursa pārtraukšanu kādā Atklāta konkursa daļā vai pozīcijā jebkurā laikā pirms vispārīgās vienošanās noslēgšanas, ja tam ir objektīvs pamatojums;
lemt par Atklāta konkursa izbeigšanu kādā Atklāta konkursa daļā vai pozīcijā normatīvajos aktos noteiktajā kārtībā;
lemt par vispārīgās vienošanās slēgšanas tiesību piešķiršanu normatīvajos aktos noteiktajā kārtībā katrā Atklāta konkursa daļā;
 veikt citas darbības saskaņā ar normatīvajiem tiesību aktiem un Atklāta konkursa nolikumu.
 Komisijas pienākumi:
nodrošināt Atklāta konkursa norisi un dokumentēšanu;
nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem;
pēc savlaicīgi iesniegta ieinteresētā piegādātāja rakstiska pieprasījuma sniegt papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu;
izskatīt pretendentu iesniegtos piedāvājumus, ja tie iesniegti Atklāta konkursa nolikumā noteiktajā piedāvājumu iesniegšanas termiņā un kārtībā;
vērtēt pretendentus un to iesniegtos piedāvājumus saskaņā ar PIL un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu attiecīgajā Atklāta konkursa daļā vai pozīcijā;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
Komisija pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

[bookmark: _Toc3282043]Ieinteresēto piegādātāju un pretendentu tiesības un pienākumi
Ieinteresēto piegādātāju un pretendentu tiesības un pienākumi ir noteikti PIL un Atklāta konkursa nolikumā.
Ieinteresēto piegādātāju un pretendenta tiesības:
pieprasīt Komisijai papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu, savlaicīgi iesniedzot rakstisku pieprasījumu;
veidot piegādātāju apvienības un iesniegt vienu kopēju piedāvājumu katrā Atklātā konkursa daļā;
pirms piedāvājumu iesniegšanas termiņa beigām grozīt vai atsaukt iesniegto piedāvājumu;
iesniegt piedāvājumu Atklātā konkursā;
pēc piedāvājumu iesniegšanas termiņa beigām atsaukt iesniegto piedāvājumu Atklātā konkursā vai kādā pozīcijā;
pārsūdzēt Komisijas pieņemto lēmumu PIL noteiktajā kārtībā;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
Ieinteresēto piegādātāju un pretendentu pienākumi: 
lejuplādējot Atklāta konkursa nolikumu, sekot līdzi turpmākajām izmaiņām Atklāta konkursa nolikumā, kā arī Komisijas sniegtajām atbildēm uz ieinteresēto piegādātāju jautājumiem, kas tiks publicētas EIS e-konkursu apakšsistēmā Atklāta konkursa sadaļā;
piedāvājumā sniegt patiesu informāciju;
Komisijas norādītajā termiņā rakstveidā sniegt atbildes un paskaidrojumus uz Komisijas uzdotajiem jautājumiem par piedāvājumu, tai skaitā par finanšu piedāvājumā norādītās cenas vai izmaksu veidošanās mehānismu. 
veikt citas darbības saskaņā ar PIL, citiem normatīvajiem aktiem un Atklāta konkursa nolikumu. 
Apakšuzņēmēji, personāls un to nomaiņa
Atbilstoši PIL 1.panta 1.punkta regulējuma apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus Līguma izpildei.
Pretendents vispārīgās vienošanās izpildē ir tiesīgs piesaistīt apakšuzņēmējus. Gadījumā, ja pretendents balstās uz citu uzņēmēju iespējām, ja tas ir nepieciešams konkrētās vispārīgās vienošanās izpildei, neatkarīgi no savstarpējo attiecību tiesiskā rakstura, pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētās vispārīgās vienošanās izpildei ar norādi par nepieciešamo resursu nodošanas veidu (kā tiks nodoti resursi) un apjomu.
Pretendents savā piedāvājumā atbilstoši PIL 63.panta otrās daļas izpratnē norāda visus tos apakšuzņēmējus, kuru sniedzamo pakalpojumu vērtība ir 10 000 euro (desmit tūkstoši euro)  no kopējās Atklāta konkursa vispārīgās vienošanās vērtības vai lielāka, papildus savā piedāvājumā norāda arī šādu apakšuzņēmēju apakšuzņēmējus, kuri arī atbilst PIL 63.panta otrās daļas nosacījumiem un katram šādam apakšuzņēmējam izpildei nododamo vispārīgās vienošanās daļu (iekļauts nolikuma 1.pielikumā).
Atbilstoši PIL 63.panta trešajai daļai apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
Vispārīgās vienošanās izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste tiek veikta saskaņā ar PIL 62.pantu.
Pasūtītājs pieņem lēmumu atļaut vai atteikt Atklātā konkursā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu vispārīgās vienošanās izpildē ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
Citi noteikumi
Citas saistības attiecībā uz Atklāta konkursa norisi, kas nav atrunātas šajā Nolikumā, nosakāmas saskaņā ar Latvijas Republikā spēkā esošiem normatīvajiem aktiem.
Atklāta konkursa minētajai numerācijai un atsaucei uz punktiem ir informatīvs raksturs, jebkura neprecizitāte vai nepareiza atsauce jāskata kopsakarībā ar Atklāta konkursa nolikuma tekstu un prasībām. 
Personas datu aizsardzība:
Pasūtītājs pretendenta piedāvājumā iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendenta pārstāvjiem, iesniegtā piedāvājuma atbilstības izvērtēšanai, kā arī citu normatīvajos aktos noteikto pienākumu, kas attiecas uz publiska iepirkuma procesa nodrošināšanu, veikšanai. Personas datu apstrādes mērķis – nodrošināt Atklāta konkursa norisi atbilstoši Publisko iepirkumu likumam un Atklāta konkursa nolikumam.
Personas datu apstrādes pārzinis ir RSU. Kontaktinformācija ar personas datu apstrādi saistītajos jautājumos ir rsu@rsu.lv , tālr.: +371 67409105 vai personu.dati@rsu.lv, tālr.: +371 67409248 (RSU fizisko personu datu aizsardzības pārvaldnieks). Ar RSU Privātuma politiku var iepazīties šeit: https://www.rsu.lv/privatuma-politika.
Personas dati tiks glabāti Publisko iepirkumu likuma 40.panta piektajā daļā noteiktajā termiņā – 10 (desmit) gadus pēc vispārīgās vienošanās noslēgšanas dienas vai gadījumā, ja Atklāts konkurss tiek pārtraukts vai izbeigts bez rezultāta – 10 (desmit) gadus pēc iepirkuma komisijas lēmuma par Atklāta konkursa rezultātu pieņemšanas dienas.
Personas dati var tikt nodoti Iepirkumu uzraudzības birojam un/vai Administratīvajai rajona tiesai atbilstoši Publisko iepirkuma likumā,  Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.
Pielikumi
[bookmark: _Hlk512263583]1.pielikums – Pieteikums (veidlapa);
2.pielikums – Apliecinājums par neatkarīgi izstrādātu piedāvājumu (veidlapa);
3.pielikums – Tehniskā specifikācija / Tehniskais un Finanšu piedāvājums, 1.daļa;
4.pielikums – Tehniskā specifikācija / Tehniskais un Finanšu piedāvājums, 2.daļa;
5.pielikums – Vispārīgās vienošanās projekts.

